driftsmiddel
Store norske leksikon,Økonomi og næringsliv,Bedriftsøkonomi
Driftsmiddel er en type innsatsfaktor i produksjonsprosessen i en virksomhet. Den mest utbredte forståelsen av begrepet driftsmiddel er å betrakte det som et formuesobjekt.
Varige driftsmidler Det er særlig innarbeidet innen regnskap, under betegnelsen «varige driftsmidler». Varige driftsmidler er en type anleggsmidler i eiendelsoversikten i balanserapporten og betegner eiendeler som representerer en varig fordel/verdi for virksomheten. Typiske eksempler er produksjonsutstyr, datamaskiner, transportmidler, bygninger eller lignende.Utgifter til varige driftsmidler kommer etter regnskapsloven og skatteloven til fradrag i form av avskrivning. Andre betydninger Innen ulike næringer, som jordbruk, kan det forekomme at begrepet driftsmiddel har en videre betydning enn kun som en betegnelse på varige driftsmidler. Her kan driftsmiddel også bli brukt om blant annet råvarer som må settes inn for å gjennomføre en produksjon, for eksempel kunstgjødsel, såkorn og kraftfôr. Les mer i Store norske leksikon regnskap skatteloven avskrivning